Държавен вестник, бр. 40, 2020 г., стр. 29

БРОЙ  40	
Д Ъ Р Ж А В Е Н  В Е С Т Н И К 	
СТР.  29  
поглед до 2050 г., основана на реална оценка 
на националните приоритети, насърчаване 
въвеждането на иновационни технологии в 
производството, съхранението и доставката 
на енергия;
4. подготовката на план за устойчива 
работа на топлоелектрическите централи, 
захранвани с въглищно гориво;
5. планове и стратегически документи, 
произтичащи от Съобщението.
Чл. 3. (1) Съветът се състои от председател, 
заместник-председател и членове. 
(2) Председател на Съвета е заместник 
министър-председател, определен със заповед 
на министър-председателя.
(3) Заместник-председател на Съвета е 
министърът на енергетиката или определен 
от него заместник-министър на енергетиката.
(4) Членове на Съвета са:
1. представител на президента на Репу­
блика България;
2. министърът на околната среда и водите;
3. министърът на финансите;
4. министърът на икономиката;
5. министърът на регионалното развитие 
и благоустройството;
6. министърът на труда и социалната 
политика;
7. министърът на образованието и науката;
8. министърът на транспорта, информа­
ционните технологии и съобщенията;
9. министърът на земеделието, храните 
и горите;
10. заместник-министър на външните ра­
боти и заместник-министър на енергетиката, 
определени от съответния министър;
11. по един представител на парламентарно 
представените политически партии;
12. по един представител на национално 
представителните организации на работо­
дателите;
13. по един представител на национално 
представителните организации на работни­
ците и служителите;
14. председателят на Българската акаде­
мия на науките;
15. председателят на Националния ста­
тистически институт;
16. представители на академичната общ­
ност, посочени от Съвета на ректорите на 
университетите и висшите училища;
17. представител на Националното сдру­
жение на общините в Република България.
(5) Поименният състав на Съвета се опре­
деля със заповед на министър-председателя.
Чл. 4. (1) Председателят може да кани на 
заседание на Съвета представители на други 
публични институции, частни организации 
и заинтересовани страни.
(2) За осигуряване работата на Съвета 
може да бъде изисквана информация или 
становища от компетентни държавни ор­
гани, органи на местното самоуправление, 
синдикални и работодателски организации, 
неправителствени организации, професио­
нални организации или от отделни експерти, 
които имат отношение по въпросите, които 
се обсъждат.
Чл. 5. Организационно-техническата ра­
бота на Съвета се осигурява от Секретариат, 
определен от министъра на енергетиката.
Чл. 6. (1) Съветът се свиква по инициатива 
на председателя или на някой от членовете му. 
(2) Секретариатът уведомява членовете 
на Съвета най-малко пет работни дни пред­
варително за датата и часа на заседанието, 
като им изпраща проект на дневен ред и 
материалите по него. 
(3) Заседанията на Съвета се провеждат и 
се считат за редовни, ако на тях присъстват 
не по-малко от половината от членовете.
(4) При невъзможност да участва член на 
Съвета се замества от изрично упълномощено 
лице за всеки отделен случай.
(5) На заседанията на Съвета могат да 
присъстват по отделни въпроси не повече 
от двама експерти към всеки от членовете 
на Съвета.
Чл. 7. (1) Заседанията на Съвета се откри­
ват и ръководят от председателя на Съвета, 
а в негово отсъствие – от заместник-пред­
седателя.
(2) За разглежданите на заседанието на 
Съвета въпроси, за приетите решения и за 
изразените становища се изготвя протокол. 
Протоколът се подписва от председателя и 
от секретаря на Съвета.
(3) По време на заседанието се води сте­
нографски запис.
(4) Стенограмата заедно с внесените на 
заседанието писмени становища и други ма­
териали от членовете на Съвета се прилагат 
към протокола от съответното заседание на 
Съвета.
(5) Копие от подписания протокол за всяко 
заседание на Съвета се изпраща на всички 
членове на Съвета.
Заключителни разпоредби 
§ 1. Поименният състав на Секретариата 
по чл. 5 се определя със заповед на минис­
търа на енергетиката.
§ 2. Постановлението се приема на ос­
нование чл. 22a, ал. 1 във връзка с чл. 21 и 
чл. 22, ал. 3 от Закона за администрацията.
Министър-председател: 
Бойко Борисов
Главен секретар на Министерския съвет: 
Веселин Даков
3170